**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija (toliau – Administracija) įgyvendino „Futbolo mokyklos ir baseino pastatų konversija (taikant modernias technologijas ir atsinaujinančius energijos šaltinius), įkuriant daugiafunkcį paslaugų kompleksą, skirtą įvairių amžiaus grupių kvartalo gyventojams ir sporto bendruomenei“ projektą, kurio metu buvo rekonstruotas baseino-sporto mokyklos P. Komunos g. 16A, Klaipėda, pastatas, naujai įrengtas stadionas, sporto paskirties aikštelės, sutvarkytas gerbūvis. Vadovaujantis 2016-12-14 protokolu Nr. ADM1-307, Administracija parengė daugiafunkcinės strateginės partnerystės erdvės jaunimui koncepciją, kuria siekiama didinti jaunimo užimtumą, įtraukiant jaunimą į bendruomenės, savanoriavimo veiklas, formuojant ir stiprinant jaunimo ir suinteresuotųjų šalių (jaunimo ir su jaunimo dirbančių organizacijų, įvairioje srityje veikiančių NVO, bendruomenių, bendrojo lavinimo, profesinio ugdymo ir aukštųjų mokyklų, verslo įmonių, socialinių partnerių, vietos / regiono valdžios institucijų ir kitų su jaunimo sektoriumi susijusių organizacijų) strateginį bendradarbiavimą. Minima koncepcija numatyta, jog baseino korpuso antro aukšto sporto sale galėtų naudotis visuomenės sveikatos biuras, kurio tikslinės grupės (senjorai, darbingo amžiaus žmonės, kurie tuo metu ar tuo laiku nedirba, mamos, kurios augina vaikučius iki dviejų metų ir dar nedirba, ir kt. pagal poreikį) galėtų užsiimti įvairiomis veiklomis, tokiomis kaip zumba, šokiai senjorams, tempimo pratimų mankšta ir kt. Vadovaujantis 2017-02-27 protokolu Nr. ADM1-32, nurodoma, kad norint pasinaudoti Europos Sąjungos struktūrinių fondų parama, futbolo mokyklos pastato dalį (buv. baseino patalpos) reikia pritaikyti bendruomenės, atviros jaunimo erdvės poreikiams. Vadovaujantis 2021-01-05 protokolu Nr. ADM1-3, nutarta jaunimo erdvių patalpas perduoti administruoti Klaipėdos karalienės Luizės jaunimo centrui.

Atsižvelgiant į aukščiau nurodytas aplinkybes, **sprendimo projekto 1 ir 2 punktais** yra perduodamas nekilnojamasis turtas, esantis Paryžiaus Komunos g. 16A, Klaipėda, valdyti, naudoti ir disponuoti patikėjimo teise biudžetinei įstaigai Klaipėdos miesto sporto bazių valdymo centrui. **Sprendimo projekto 3 ir 4 punktais** yra perduodamas nekilnojamasis turtas, esantis Paryžiaus Komunos g. 16A, Klaipėda (patalpų dalis, ilgalaikis ir trumpalaikis materialusis turtas), valdyti, naudoti ir disponuoti patikėjimo teise biudžetinei įstaigai Klaipėdos karalienės Luizės jaunimo centrui.

Administracija įgyvendino „Klaipėdos Hermano Zudermano gimnazijos, sporto paskirties inžinerinių statinių, Debreceno g. 29 Klaipėdos m., rekonstravimo supaprastintas projektas“, kurio metu buvo atnaujintas sporto aikštynas. Vykdyti minimų naujų sporto paskirties statinių priežiūrą, reikalinga speciali įranga, todėl nuspręsta sporto aikštyną Debreceno g. 29, Klaipėdoje, perduoti valdyti patikėjimo teise Klaipėdos miesto sporto bazių valdymo centrui (toliau - SBVC) (2021-07-02 protokolas Nr. SAS1-11). **Sprendimo projekto 5 punktu**, Klaipėdos Hermano Zudermano progimnazijos patikėjimo teise valdomi sporto paskirties statiniai yra perduodami valdyti patikėjimo teise SBVC. **Sprendimo projekto 6 punktu**, Klaipėdos Gedminų progimnazijos patikėjimo teise (valdymo pagrindas: 2000-07-05 Savivaldybės tarybos sprendimas Nr. 77, 2000-12-20 perdavimo-priėmimo aktas Nr. 138) valdomi du turtiniai vienetai (bėgimo takas (10k) ir futbolo aikštelė (11k)), esantys žemės sklype Debreceno g. 29, Klaipėda, yra perduodami valdyti patikėjimo teise SBVC. **Sprendimo projekto 7 punktu**, Klaipėdos miesto savivaldybei nuosavybės teise priklausantis, naujai įrengtas, nekilnojamasis turtas (vandentiekio (V), lietaus nuotekų tinklai (L), tvora (t) ir pėsčiųjų takas (12k)), esantis Debreceno g. 29, Klaipėda, perduodamas valdyti, naudoti ir disponuoti patikėjimo teise biudžetinei įstaigai Klaipėdos miesto sporto bazių valdymo centrui.

Administracija kartu su Nacionaline švietimo agentūra vykdo projektus: „Modernių ugdymosi erdvių sukūrimas Klaipėdos miesto progimnazijose ir gimnazijose“ ir „Bendrojo ugdymo mokyklų (progimnazijų ir pagrindinių mokyklų) modernizavimas: šiuolaikinių mokymosi erdvių kūrimas“. Šių projektų metu buvo nupirktas ilgalaikis ir trumpalaikis turtas Klaipėdos miesto švietimo įstaigoms. **Sprendimo projekto 8 punktu** yra perduodamas turtas, įgytas minimų projektu metu, biudžetinei įstaigai Klaipėdos Gedminų progimnazijai.

Turto valdymo skyrius gavo 2021-09-08 raštą Nr. (1.1.12.) R2-74 iš Klaipėdos „Žaliakalnio“ gimnazijos, kuriuo informuoja, kad mokyklos pastato Galinio Pylimo g. 17, Klaipėda, yra baigta ir laikinai valdyta patikėjimo teise patalpų dalis pastate I. Simonaitytės g. 24, Klaipėda, yra nebereikalinga. **Sprendimo projekto 9 punktu** yra grąžinama ploto dalis – 1594,25 kv. m valdyti, naudoti ir disponuoti patikėjimo teise biudžetinei įstaigai Klaipėdos suaugusiųjų gimnazijai.

Turto valdymo skyrius gavo 2021-02-10 raštą Nr. S1-17 iš Klaipėdos Vitės progimnazijos, kuriuo prašoma grąžinti mokyklai patalpų dalį – 304,74 kv. m. Minima patalpų dalis buvo panaudos sutarties pagrindu valdoma Lietuvių gestų kalbos vertimo centro. Panaudos sutarties pagrindu centrui suteikus kitas patalpas, esančias Galinio Pylimo g. 3, Klaipėdoje, Klaipėdos Vitės progimnazijai **sprendimo projekto 10 punktu** yra perduodama valdyti patalpų dalis, esanti J. Janonio g. 32, Klaipėda.

Klaipėdos miesto savivaldybei nuosavybės teise priklausantis ilgalaikis materialus turtas (kuris nėra perduotas kitoms biudžetinėms įstaigoms) turi būti apskaitomas Klaipėdos miesto savivaldybės administracijos apskaitoje kaip administracijos valdomas, naudojamas ir disponuojamas patikėjimo teise. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas), kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybės turtą valdo, naudoja bei disponuoja juo pagal įstatymus savivaldybių tarybų sprendimų nustatyta tvarka. **Sprendimo priede Nr. 7 nurodytas** turtas yra apskaitomas Savivaldybės administracijos apskaitoje. Atsižvelgiant į tai ir vadovaujantis Įstatymo reikalavimais, šį turtą būtina perduoti Savivaldybės administracijai valdyti, naudoti ir disponuoti patikėjimo teise.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2016-12-14 protokolas Nr. ADM1-307,1 lapas;
2. 2017-02-27 protokolas Nr. ADM1-32, 1 lapas;
3. 2021-01-05 protokolas Nr. ADM1-3, 2 lapas;
4. 2021-10-07 BĮ Sporto bazių valdymo centro raštas dėl P. Komunos g. 16a statinių Nr. 209, 2 lapai;
5. P. Komunos 16a, Klaipėda, pastato plotų padalinimas, 4 lapai;
6. 2021-08-18 Klaipėdos Karalienės Luizės jaunimo centro raštas Nr. R4-55, 2 lapai;
7. 2021-07-02 protokolas Nr. SAS1-11, 3 lapai;
8. 2021-10-01 BĮ Sporto bazių valdymo centro raštas dėl Debreceno g. 29 statinių Nr. 202, 1 lapas;
9. 2021-10-06 Klaipėdos Gedminų progimnazijos raštas Nr. SI-112, 1 lapas;
10. 2021-09-08 Klaipėdos „Žaliakalnio” gimnazijos raštas Nr. (1.1.12.) R2 – 74, 1 lapas;
11. 2021-02-10 Klaipėdos Vitės progimnazijos raštą Nr. S1-17, 2 lapas.

Skyriaus vedėjas Edvardas Simokaitis